‫יש סיבה לכך שבפרסומות למוצרי טיפוח העור‬ ‫אין צילומי תקריב.‬
‫ואם כן, הן מציגות הנפשה מושלמת.‬
‫צילום תקריב אמיתי של העור‬ ‫עלול להיות מטריד קצת.‬
‫מה זה?‬
‫אפילו העור המושלם ביותר‬
‫נראה מחוספס ומצולק‬
‫ובו חריצים שמנוניים ושערות.‬
‫ובארץ המוזרה הזאת‬
‫יש דרקונים.‬
‫מדענים מאמינים שטפילי דמודקס אלו‬ ‫חיים על פניו של כל אדם בוגר.‬
‫ודאי כמעט שכמה מהם‬ ‫חיים בזקיקי השיער בפנים שלכם ברגע זה.‬
‫והם ממש לא לבד.‬
‫העור שלנו משמש בית לעדרים עצומים‬
‫של חיידקים, פטריות‬
‫ואפילו נגיפים זעירים.‬
‫לא מדובר בנגע מזיק.‬
‫למעשה, אנחנו זקוקים‬ ‫לרבים מהנוסעים הזעירים האלו‬
‫כדי לשמור על בריאות העור שלנו.‬
‫אבל החברות שעוסקות בטיפוח העור‬ ‫מציגות סיפור אחר לגמרי.‬
‫המסר העיקרי הוא שאנחנו זקוקים‬
‫למגוון עצום של מוצרים.‬
‫ג'ל לטיפול בפצעונים.‬ ‫-סרום חומצה היאלורונית.‬
‫קרם מפסל.‬ ‫-קרם לניקוי ומסכה.‬
‫מיום הוא הבסיס לעור בריא.‬
‫התעוררי לעור צעיר למראה תוך חמישה…‬
‫האם אפשר להאמין להבטחות‬ ‫שמאחורי המוצרים האלו?‬
‫והאם יש סוד כלשהו לעור בריא ויפהפה?‬
‫נתחיל בעור,‬
‫ונביט בו מנקודת מבטו של הרופא.‬
‫יש לה עור מקסים. זה הדבר שהכי הרשים אותי.‬
‫אם שומרים על עור נקי,‬ ‫מפחיתים את הסיכוי להתפתחות מחלות.‬
‫אם העור שלי רענן ובעל מראה בריא,‬
‫זה מפני שהתחלתי מהיסודות.‬
‫מהסנטר לאוזניים.‬
‫מהנחיריים לרקות.‬
‫עור בריא הוא עור יפהפה.‬
‫- עור - ‬
‫אם יש דבר אחד שהמומחים רוצים‬ ‫שנדע על העור, זה ש…‬
‫זהו האיבר הגדול ביותר.‬
‫האיבר הגדול ביותר שלנו.‬
‫האיבר הכי גדול.‬
‫העור הוא קו ההגנה‬
‫הראשון והטוב ביותר של מערכת החיסון.‬
‫אני אוהבת את הדימוי של קיר לבנים.‬
‫הלבנים הן התאים,‬
‫והמלט הוא השמנים הטבעיים שלנו.‬
‫קיר זה, האפידרמיס,‬
‫מתחלף לגמרי אחת לחודש בערך.‬
‫התאים החדשים נולדים כאן‬
‫ועושים את דרכם אל פני השטח, שם הם מתפרקים.‬
‫הנקבוביות שרואים הן למעשה‬ ‫פתחים של זקיקי שיער.‬
‫הן מופיעות בכל פינה כמעט בגוף,‬ ‫לא רק במקומות שנראים שעירים.‬
‫הבלוטות שמחוברות לזקיקים‬ ‫מפרישות חומר שומני ושעוותי שנקרא חלב.‬
‫החלב עוזר לסכך את העור ולהופכו לחומצי.‬
‫רמת החומציות בעור אינה ניטרלית‬ ‫אלא קרובה יותר לחמש,‬
‫מה שמקשה על התפתחותם של חיידקים מזיקים.‬
‫אם חומת ההגנה נשברת,‬
‫קל יותר לחלקיקים זרים או חיידקים‬ ‫לחדור פנימה.‬
‫מערכת החיסון נכנסת מיד לפעולה,‬
‫העור נהפך לאדום ומגורה.‬
‫וצבא שלם של תאי חיסון‬ ‫יאתר ויתקוף את הפולשים.‬
‫בנוסף, יש את המאפיין המדהים ביותר של העור.‬
‫שלל היצורים שזהו ביתם.‬
‫מיליארדי שנים לפני שהתפתחנו,‬
‫מיקרובים אכלסו בכל פינה בעולם.‬
‫מקרחונים ארקטיים‬
‫ובריכות גופרית,‬
‫עד סדקים געשיים בקרקעית האוקיינוס.‬
‫כשהעור הופיע לבסוף,‬
‫הוא היה בסך הכול‬ ‫בית גידול נוסף להתיישב בו.‬
‫מדובר בטריליונים‬
‫של חיידקים שונים, פטריות,‬
‫נגיפים, פרוטוזואה,‬
‫אפילו חרקים קטנים.‬
‫בעור יש מגוון מרשים מאוד‬
‫של סביבות שונות.‬
‫הפנים הם אדמת ביצה שמנונית.‬
‫בתי השחי הם ג'ונגלים אפלים ולחים.‬
‫האמות הן מישורי סוואנה יבשים.‬
‫המיקרוביום נוצר לראשונה‬
‫כשיוצאים החוצה לעולם.‬
‫הגוף מתאכלס לפתע‬
‫בביומה של האם,‬
‫ואלה יסודות הבטון‬
‫שמלווים אותנו כל חיינו.‬
‫העור ממשיך להתפתח עם הגדילה‬
‫וחוויות החיים מעצבות אותו.‬
‫המקום שגרים בו, חיות מחמד,‬
‫עם מי גרים ואת מי פוגשים על בסיס קבוע.‬
‫לכל אחד מאיתנו יש חתימה ייחודית.‬
‫בעשורים האחרונים, מדענים חקרו‬
‫אלו מינים חיים איפה.‬
‫עכשיו הם מנסים להבין‬ ‫מה כל היצורים האלו עושים.‬
‫בין הבהונות שלנו חיים חיידקי מתג‬
‫שניזונים ממרכיב בזיעה שנקרא ‬‫ל‬‫אוצין,‬
‫והם תורמים לסירחון זיעת הרגליים.‬
‫מדוע שנרצה לחיות לצד החיידק הזה‬
‫שמפיק ריחות רעים?‬
‫מתברר שחיידקי המתג האלו‬
‫פועלים כמרסנים חזקים‬ ‫נגד זיהומים פטרייתיים.‬
‫כפות הרגליים מפרישות כמות מוזרה של לאוצין.‬
‫ממש כאילו הגוף שלנו‬ ‫מכין משתה עבור החיידקים האלו‬
‫כדי למנוע מצב של פטרת כף הרגל.‬
‫יש גם חיידקי סטפילוקוקוס אפידרמידיס,‬
‫שנמצאים במקומות שונים בכל הגוף.‬
‫כן, אנחנו אוהבים אותם.‬
‫הם יודעים לגייס תאי חיסון‬
‫שמאפשרים לנו לרפא פצעים ולהילחם בזיהום.‬
‫הם יכולים להרוג חיידקים מחוללי מחלות.‬
‫גם אנטיביוטיקה יכולה לעשות זאת.‬
‫אף שחיידקים מועילים‬ ‫נפגעים לעתים קרובות כנזק משני,‬
‫ויש חיידקים שמפתחים עמידות לתרופות האלו.‬
‫זוהי מגמה מפחידה ברחבי העולם,‬
‫במיוחד בבתי חולים.‬
‫במעבדה של ג'וליה מהנדסים גנטית‬ ‫זנים של חיידקי עור‬
‫כדי להילחם באחד החיידקים השכיחים ביותר‬ ‫שעמידים לאנטיביוטיקה.‬
‫כמו רובוט איתור וחיסול.‬
‫חיידקי העור המחוזקים האלו תוקפים‬
‫רק כשהם מאתרים את הפתוגן המסוים הזה,‬
‫והם מגיבים באמצעות סוג של נפאלם.‬
‫ולבסוף, המדענים חושבים שמיקרובים‬
‫מלמדים את מערכת החיסון‬ ‫להבחין בין חבר לאויב‬
‫כדי שנגיב רק למה שבאמת מזיק לנו.‬
‫אנחנו לא יודעים בדיוק מה יקרה‬ ‫בלי המיקרוביום שלנו.‬
‫מעולם לא יצרנו אנשים נטולי חיידקים.‬
‫אבל הצלחנו להרחיק לגמרי חיידקים מ…‬
‫עכברים.‬
‫הם גדלים ללא חשיפה למיקרובים חיים.‬
‫הם חיים בבועה, הלכה למעשה.‬
‫והעכברים האלו סובלים‬ ‫מסוגים שונים של מומים.‬
‫בלי טירונות חיידקים בשלבי החיים הראשונים,‬ ‫מערכת החיסון שלהם‬
‫מבולבלת.‬
‫הם עלולים להתעלם מאיום אמיתי,‬
‫ולהגיב בצורה מוגזמת לחומרים בלתי מזיקים,‬
‫ואפילו לתקוף את תאי הגוף עצמם.‬
‫ילדים גדלים בסביבות סטריליות יותר,‬
‫ורבים יותר ויותר סובלים מהפרעות‬
‫בשל מערכת חיסון פעילה מדי.‬
‫אקזמה, אלרגיה,‬
‫אסתמה, קדחת השחת.‬
‫מספר המקרים עלה דרמטית.‬
‫אבל לא באזורי האמיש.‬
‫המדענים מדווחים שילדי האמיש‬
‫מציגים שיעורים נמוכים להפתיע‬ ‫של אסתמה ואלרגיות.‬
‫ילדי האמיש גדלים עם הרבה אחים,‬
‫הם שוהים בחוץ הרבה,‬
‫ובדרך כלל יש להם אורוות‬
‫שסוגים שונים של חיות מאכלסים אותן‬ ‫צמוד לבית המשפחה.‬
‫הם חשופים לסוגי מיקרובים רבים,‬
‫ונדמה שזה עוזר להם לפתח‬ ‫מערכת חיסון יעילה מאוד.‬
‫הסוד לעור בריא הוא בחלקו,‬
‫פשוט לא לפגוע במיקרוביום.‬
‫ובמשך מאות אלפי שנים,‬ ‫בני האדם הניחו לה לנפשה.‬
‫עד שהם יצרו את הציוויליזציה.‬
‫בכל רחבי העולם,‬ ‫בני האדם החלו לשטוף את עורם במים,‬
‫לעתים קרובות כחלק מטקסים דתיים.‬
‫אנשים רבים יותר ויותר התקבצו בערים‬
‫ומחלות מדבקות התפשטו‬ ‫בצורה שלא נראתה קודם לכן.‬
‫באמצע המאה ה-19,‬
‫המדענים גילו את האחראים לכך.‬
‫חיידקים.‬
‫כמה מהמיקרובים הראשונים שגילינו‬ ‫היו אלה שפוגעים בנו.‬
‫מגפות כולרה הרגו מיליונים ברחבי העולם.‬
‫הדבר חיסל שליש כמעט מאוכלוסיית אירופה.‬
‫ובארצות הברית,‬
‫מחלת השחפת הייתה אחראית‬ ‫לכרבע מכל מקרי המוות.‬
‫כך עלה הרעיון שכדאי אולי‬ ‫להיפטר מהדברים האלו.‬
‫אנחנו משתמשים בסבון לצורותיו‬ ‫כבר מאות שנים,‬
‫בעיקר כדי לכבס.‬
‫אך כעת, אנשי בריאות הציבור ממליצים‬ ‫להשתמש בו בקביעות לניקוי העור.‬
‫- שטפו ידיים -‬
‫מטרת השיטה הזאת היא לצמצם‬ ‫את מספר החיידקים מחוללי המחלות.‬
‫ומשום כך אנשים משתמשים בסבון רחצה.‬
‫הסבון זכה להערכה בראשית שנות ה-20.‬
‫סבונים לטיפוח היופי, סבונים לאמבט,‬
‫סבוני בריאות.‬
‫כולם היו למעשה בדיוק אותו מוצר.‬
‫סבוני היוקרה לעשירים‬
‫היו יקרים יותר אבל זהים מבחינת השפעתם.‬
‫הסבון נהפך למוצר ממותג, ואיתו הגיע הפרסום.‬
‫יצרני הסבון היו חלוצי התכסיסים השיווקיים‬ ‫שמשתמשים בהם עד היום.‬
‫המלצות של ידוענים, למשל.‬
‫בפרסומת זו מופיעה אליזבת קיידי סטנטון,‬ ‫דמות מובילה בתנועה לזכויות האישה.‬
‫פרסומת זו,‬
‫עם החיבוק החושני‬
‫והסיסמה המרמזת,‬
‫הייתה אחת הראשונות שהוכיחו‬
‫שסקס מוכר.‬
‫המוצרים האלו למעשה מכרו תחושה של עליונות,‬
‫בין אם על פני גזע אחר,‬
‫או על פני מעמד אחר.‬
‫בפרסומות הסבון הופיעו לעתים קרובות‬ ‫קריקטורות גזעניות‬
‫ובעלי עור כהה הוצגו בהן כמלוכלכים.‬
‫או כפראים שזקוקים‬ ‫להשפעתו התרבותית של הסבון.‬
‫מהות הסבון הייתה יופי,‬
‫ועור יפה‬
‫היה עור לבן.‬
‫ברגע שזיהתה חוסר ביטחון שהוטבע בנו עמוקות,‬
‫תעשיית הסבון מצאה דרך‬ ‫להציג אותה ולהבטיח פתרון.‬
‫הסבון ישנה את חייכם.‬
‫תהיו מקובלים יותר חברתית.‬
‫הוא יגרום לך לזהור ולמצוא בעל.‬
‫וחברות הסבון השתמשו בשפה מדעית לכאורה‬ ‫לחיזוק טענותיהן.‬
‫הן פנו לעקרות בית‬
‫באמצעות מימון והפקת תסכיתים בשעות היום.‬
‫"אופרות הסבון" האלו‬ ‫עברו תוך זמן קצר לטלוויזיה.‬
‫יצרני סבון "אייבורי"‬ ‫היו הבעלים של "אור מנחה"‬
‫עד לסיומה ב-2009.‬
‫בחסות סבון "אייבורי",‬ ‫הסבון המפורסם ביותר בעולם.‬
‫עד אמצע המאה ה-20,‬
‫במדינות עשירות לפחות,‬ ‫כל אחד השתמש בסבון באופן קבוע.‬
‫והם השתמשו בו על כל הגוף.‬
‫כל יום.‬
‫סבון הוא חומר כימי פשוט,‬
‫כזה שיכול לסלק‬ ‫את טינופת הציוויליזציה שמצטברת,‬
‫את הכימיקלים שמגרים את העור,‬ ‫כמו זיהום ואיפור,‬
‫ואת החיידקים שגורמים למחלות.‬
‫השימוש בסבון הציל חיים רבים,‬
‫אבל גם שחק את המלט בקיר הלבנים‬
‫ושיבש את מערכות ההגנה.‬
‫ומפני שהוא בסיסי למדי,‬
‫הסבון יכול לשנות את רמת החומציות בעור.‬
‫כשרוחצים ושוטפים יתר על המידה,‬ ‫פוגעים בתפקוד התקין.‬
‫פוגעים בכימיה של העור, משנים את השמנים.‬
‫אם השמן הוא הקרקע‬ ‫שמערכות אקולוגיות של חיידקים גדלות בה,‬
‫פגענו בה מספיק כדי לגרום לכך שההתאוששות‬
‫אינה מאוזנת לגמרי.‬
‫לפני עשורים, אנשים לא היו מודעים‬ ‫לבעייתיות שבשימוש יתר בסבון.‬
‫הם הבחינו רק בתחושות של יובש וגירוד.‬
‫התעשייה מצאה פתרון גם לזה.‬
‫הסבון מייבש את העור‬
‫אבל "דאב" מזין את העור הרחוץ.‬
‫המוצר של "דאב" הכיל קרם לחות.‬
‫זה היה רעיון חדש לגמרי‬
‫לגבי הצורך במוצרים נוספים‬
‫כתגובת נגד לסבון הרגיל.‬
‫עכשיו צריך משהו נוסף,‬
‫מה שפתח את הדלת למבול של מוצרים אחרים‬
‫חוץ מסבון.‬
‫ב-1968,‬
‫חברת "קליניק" פרסמה מהלך בשלושה שלבים,‬
‫שהיו חיוניים, לטענתה,‬ ‫לא פחות מצחצוח שיניים.‬
‫כמה מיצרניות הסבון הוותיקות‬ ‫גיוונו את מוצריהן‬
‫ונהפכו לתאגידי ענק בינלאומיים.‬
‫שחקנים חדשים נכנסו לתמונה.‬
‫ראינו עלייה עצומה‬
‫במותגים קוריאניים שהגיעו לעולם המערבי,‬
‫וכולם קנו אותם בטירוף.‬
‫- יופי קוריאני פורח -‬
‫- הבטחת המזרח -‬
‫- מיוצר בקוריאה‬ ‫מחפשים בסיאול -‬
‫- פני המזרח -‬
‫"טיפוח עור קוריאני בעשרה שלבים"‬ ‫הוא משהו שפיתחתי לפני שנים רבות.‬
‫ב-2015 בערך,‬
‫התחלתי לראות‬
‫אנשים רבים יותר ויותר מדברים על המגמה.‬
‫מזה כמה עשורים,‬
‫דרום קוריאה מנסה להרחיב‬ ‫את יצוא סחורות התרבות שלה.‬
‫דרמות קוריאניות,‬
‫פופ קוריאני,‬
‫ויופי קוריאני.‬
‫בקוריאה, העור תמיד בעדיפות ראשונה.‬
‫הם מעריכים את העור‬
‫כחשוב יותר‬
‫מאיפור או מאופנה.‬
‫הם טובים מאוד. הם משתמשים במרכיבים‬
‫שמותגים רבים מעולם לא שקלו‬ ‫להשתמש בהם בעבר.‬
‫- תה ירוק -‬
‫- סקוריה -‬
‫- ריר חלזונות -‬
‫- קולגן חזירים -‬
‫- ארס דבורים -‬
‫- תמצית כוכבי ים -‬
‫- חלב חמורים -‬
‫מדענים עדיין מנסים להבין‬ ‫אם וכיצד המרכיבים האלו משפיעים,‬
‫אבל מוצרי טיפוח קוריאניים באופן כללי‬ ‫זכו לביקורות נלהבות.‬
‫הם היו עשויים בקפידה‬
‫וגם לא יקרים.‬
‫אם אינכם מיומנים בטיפוח העור‬ ‫ורוצים להתחיל,‬
‫אני ממליצה על כמה יסודות.‬
‫אם משתמשים בקרם הגנה מפני השמש,‬ ‫באיפור, באפטרשייב,‬
‫כדאי לשטוף את העור בסוף היום.‬
‫יש כיום חלופות רבות לסבון,‬
‫כמו סבונים נוזליים וקרמים מבוססי שמן‬
‫שפוגעים פחות במלט הקיר שלנו. ועם זאת…‬
‫תופתעו לגלות כמה חומרי ניקוי יש‬ ‫שפוגעים בעור.‬
‫אחרי הניקוי, רמת החומציות משתבשת.‬
‫וכך נכנסים לתמונה מי פנים.‬
‫בדרך כלל, הם משפרים את רמת החומציות,‬
‫בדיוק כמו שהחלב עושה באופן טבעי.‬
‫גם קרם לחות יכול לסייע בתיקון נזקי הניקוי.‬
‫קרם לחות נועד להחזיר את מה שהורדתם.‬
‫יש סוגים של קרם לחות‬ ‫שמחקים את המלט הטבעי שלנו.‬
‫מן הסתם, אין צורך בפילינג בגיל צעיר.‬
‫העור יודע להחליף את עצמו מצוין באופן טבעי.‬
‫ככל שמתבגרים,‬
‫תהליך חילוף תאי העור מאט.‬
‫העור מתחיל להיראות עמום.‬
‫אז אולי תרצו לעשות פילינג פעם בשבוע‬
‫עם הזמן, מגיל 40 ומעלה.‬
‫בנוסף, יש את מוצרי האקנה.‬
‫זכרו, העור מכוסה בזקיקי שיער‬
‫שעלולים להתמלא בחלב ובתאים מתים.‬
‫כשהחסימה נשארת תת-עורית מופיעה נקודה לבנה.‬
‫בחשיפה לאוויר היא מתחמצנת‬ ‫וצבעה משתנה לכהה.‬
‫- נקודה שחורה -‬
‫חיידקים יכולים לגדול בחסימות האלו.‬
‫תאי חיסון יכולים למהר להילחם בזיהום,‬
‫ותאים מתים מתחילים להיערם.‬
‫זהו החומר הלבן בתוך הפצעון.‬
‫אנחנו עדיין לא מבינים לגמרי‬ ‫את כל הגורמים לאקנה,‬
‫גנטיקה, הורמונים, חיידקים,‬
‫כל הדברים שאנחנו מורחים,‬ ‫או ההשפעות ההדדיות ביניהם.‬
‫רופאי העור מתווכחים על תפקיד התזונה.‬
‫נדמה שמזונות שמנוניים אינם בעיה,‬
‫אבל אוכל מסוכר אולי כן?‬
‫אבל אנחנו יודעים דבר אחד.‬ ‫עור מלוכלך לא גורם לאקנה.‬
‫סבלתי מאקנה חמורה למדי כמתבגר.‬
‫חשבתי אז‬
‫שאם ארחץ את פניי בסבון שלוש פעמים ביום,‬
‫אוכל להיפטר מכל המיקרובים‬ ‫שגורמים לפצעונים.‬
‫די ברור שרק החמרתי את המצב.‬
‫יש מדענים שחושבים שהדרך הטובה לטפל באקנה‬
‫היא להוסיף חיידקים לעור שלנו‬
‫כדי ליצור מיקרוביום מאוזן ובריא.‬
‫אז הביטוי "אנטי אייג'ינג"…‬
‫זו בעיה.‬
‫הוא מעורר הרגשה אוטומטית‬
‫שמשהו לא בסדר‬
‫בכך שמופיעים קמטים.‬
‫אתה רוצה להזדקן. זהו תהליך טבעי של החיים.‬
‫מתחת לאפידרמיס יש שכבה פנימית עבה יותר‬
‫ששזורים בה חלבוני אלסטין וקולגן.‬
‫כשהעור נמתח, הם עוזרים לו לשוב לעצמו.‬
‫ועם ההזדקנות, אנחנו מייצרים פחות מהם,‬
‫מה שמאפשר לעור להתקפל ולהתקמט.‬
‫יש דברים שמזרזים את התהליך הזה.‬
‫רעלים, זיהום,‬
‫וקרינת על-סגול מהשמש,‬ ‫שעלולה גם לגרום לסרטן.‬
‫פיגמנט בשם מלנין המיוצר בתאים האלו‬
‫עשוי לחסום חלק מהקרניים.‬
‫רמות מלנין גבוהות יותר מכהות את העור,‬
‫והגנה נוספת זו מאטה כנראה‬ ‫את תהליך ההזדקנות של העור.‬
‫אבל עדיין צריך קרם הגנה,‬
‫כי אנחנו עדיין רגישים‬ ‫לקרינת העל-סגול מהשמש.‬
‫רוב מרכיבי ה"אנטי אייג'ינג" האחרים‬
‫אינם מגובים בהרבה ראיות.‬
‫הדבר היחיד שבאמת הוכח מדעית‬
‫באמצעות מחקרים טובים הוא‬
‫חומצה רטינואית ורטינול.‬
‫הם מעודדים את ייצור הקולגן,‬
‫אך עלולים לגרות את העור‬ ‫ולא מומלצים לשימוש בקרב נשים הרות.‬
‫לסיכום, העור עושה דברים רבים באופן טבעי,‬
‫אז נסו להימנע משימוש או שימוש יתר‬ ‫במוצרים שמשבשים זאת.‬
‫הרבה טיפולי פילינג וסבונים קשים ומקציפים‬
‫עלולים לפגוע בקיר הלבנים.‬
‫חפשו חומרים בעלי רמת חומציות נמוכה.‬
‫ואם אתם חוששים ממחלת עור כלשהי,‬
‫פנו לרופא עור.‬ ‫יש אולי טיפולים שיכולים לעזור.‬
‫אבל אל תדאגו יותר מדי בגלל כמה פצעונים.‬
‫הרעיון שעלינו להיפטר‬ ‫מכל הדברים האלו כל הזמן‬
‫הוא מלאכותי.‬
‫התעשייה יודעת איך להציג באופן שלילי חריגות‬
‫שאינן מהוות בעיות רפואיות אמיתיות.‬
‫פצעונים‬
‫אינם בעיה בהכרח.‬
‫בדיוק כמו לפני מאה שנה,‬
‫פרסומות למוצרי טיפוח העור‬ ‫משתמשות בשפה ובהנפשה מדעיות לכאורה‬
‫והמילים האופנתיות כעת‬ ‫הן "פרה" ו"פרוביוטי".‬
‫המוצרים האלה אמורים לחזק‬ ‫את המיקרוביום של העור.‬
‫אין ראיות לכך שהמוצרים האלו‬
‫עוזרים כשלעצמם.‬
‫אבל מבחינה אחת, נראה שהתעשייה‬
‫השתנתה באופן קיצוני.‬
‫אנחנו עלולים להביט כיום בפרסום‬
‫ולהאמין‬
‫שתעשיית טיפוח העור‬
‫נהפכה למכילה מאוד.‬
‫אבל זו רק חזות.‬
‫הרבה מאוד חברות שאני בקשר איתן,‬
‫המסע שהמוצר שלהן עבר‬
‫מרגע הולדת הרעיון‬
‫למוצר מוגמר על המדפים,‬
‫בשום חלק במסע הזה‬
‫לא היה מעורב מישהו שאינו לבן.‬
‫כש"דאב" הוציאה את הפרסומת הזאת ב-2017,‬
‫היו שראו בה הד מכוער לתקופה קודמת.‬
‫חברת "דאב" התנצלה והורידה את הפרסומת.‬
‫אבל "יוניליוור", חברת האם של "דאב",‬ ‫מוכרת מוצרים‬
‫שנועדו להבהיר את העור.‬
‫יש לא מעט מותגים גדולים מאוד‬
‫שפיתחו קרמים להבהרת עור,‬
‫והם נמכרים כבר שנים.‬
‫בעקבות מותו של ג'ורג' פלויד‬
‫והמחאות שקמו בכל העולם,‬
‫במקום להוציא את המוצרים האלה מהשוק,‬
‫הם פשוט שינו את שמותיהם.‬
‫זה לא פתר דבר.‬
‫מה המסר?‬
‫לבן זה טוב יותר.‬
‫אומרים לנו שאנו זקוקים‬ ‫לעור בהיר יותר, נקי יותר, לח יותר,‬
‫זוהר ונקי מנקבוביות,‬
‫ושאנחנו זקוקים למוצרים נוספים‬ ‫כדי להשיג זאת.‬
‫אנחנו מורחים יותר מדי מוצרים על העור שלנו.‬
‫אם בריא יותר לעשות פחות,‬
‫מדוע לא לעשות פחות?‬
‫אני משתמש במים בלבד.‬
‫אני תמיד רוחץ ידיים.‬ ‫אני מקפיד לרחוץ ידיים בסבון,‬
‫אבל רק מים על שאר הגוף שלי.‬
‫מתרגלים לתחושה והגוף עובר הסתגלות.‬
‫אלוהים. כלומר,‬
‫זה לא מתאים לי. פשוט לא מתאים.‬
‫אני חושבת שהעור שלי יתחרפן.‬
‫אז אני לא חושבת שכל עור זקוק ל-15 מוצרים,‬
‫אבל אני לא חושבת שכל עור‬ ‫זקוק לשלושה מוצרים בלבד.‬
‫וזכרו, מוצרים אינם הדרך היחידה‬ ‫להשפיע על העור שלנו.‬
‫העור הוא מעין מראה לבריאות הכללית שלנו.‬
‫איכות השינה, איכות האוכל, רמות הלחץ.‬
‫לשתות מספיק, להתעמל, לשהות בחוץ.‬
‫לכל הגורמים האלה יש השפעה על מראה העור.‬
‫יש המון דרכים לטפל נכון בעור.‬
‫יש המון דרכים לעשות את זה כמו שצריך.‬
‫כל אחד הוא אדם ייחודי‬ ‫שהתפתח לצד החיידקים שלו.‬
‫טיפוח העור יכול להיות מהנה‬
‫בתהליך גילוי הייחודיות האישית.‬
‫ו…‬
‫יש הרבה דרכים להיות נורמלי.‬
‫תרגום כתוביות: דנה סבן‬